OzLabs/hebrew-wiki-articles huggingface dataset:
המעבדה לעיצוב עירוני

המעבדה לעיצוב עירוני היא גוף מחקר שנוסד בשנת 2009, על ידי האדריכלית ד"ר טלי חתוקה בחוג לגאוגרפיה וסביבת האדם באוניברסיטת תל אביב.

מאז הקמתה מעורבת המעבדה במיזמים רבים המבקשים לאתגר, לשכלל ולעדכן את מאגרי הידע הקיימים בתחום התכנון בעולם. המחקרים בוחנים תהליכים וקשרים בין ההיבטים החברתיים והפיזיים בעיר וכן נבחנות אסטרטגיות ניסיוניות לקובעי מדיניות בנושאים של תכנון ועיצוב עירוני. במעבדה משתתפים חוקרים מתחומי האדריכלות, תכנון עירוני, תחבורה, משפטים ופילוסופיה.

== ברחבי העולם ==
מעבדות נוספות לעיצוב עירוני מצויות גם במסגרת אוניברסיטאות שונות ברחבי העולם או כאלה הפועלות באופן עצמאי.

== פעילות המעבדה ==
למעבדה שיתופי פעולה רבים, בין השאר עם הפקולטה לאדריכלות ותכנון ערים במכון הטכנולוגי של מסצ'וסטס, ובמסגרתו נערכים פרויקטי מחקר משותפים. בנוסף, מארחת המעבדה מתכננים עירוניים ותלמידי מחקר לתקופות התמחות.

המחקרים שנערכו במסגרת המעבדה התמקדו בשלושה נושאים עיקריים: מתודולוגיות תכנון, סביבות מגורים, וקונפליקטים עירוניים.
=== רשימת מחקרים חלקית ===
*מחאות חברתיות והמרחב הציבורי, 2009
*הצעה לחידוש מרכז הכרמל בחיפה, 2009
*הצעה לחידוש גן הזיכרון בחיפה, 2009
*הצעה לעיצוב מחודש בתפר בין הערים תל אביב-יפו ובת ים, 2009
*התחדשות עירונית בשכונת נאות שושנים בחולון, 2010
*קודים לעיצוב ותכנון (מקרה מבחן בפארק מדרון יפו), 2011
*מגורים וסגנון חיים עכשווי בתל אביב ובמודיעין, 2011
*חשיבה על מרכזי ערים בערי הפיתוח, 2012
*השפעת הטכנולוגיה על המרחב הציבורי, 2012
*מרחב המגורים הישראלי, 2012
*עתיד הערים החדשות בעולם ובישראל (מקרה מבחן בקריית גת), 2012
*תעשייה, תעסוקה ותכנון (בהכנה), 2013
== פרסומים ==
באוקטובר 2012 פרסם צוות המעבדה את הספר "שכונה-מדינה", המציג ניתוח של 12 שכונות מגורים בישראל והצעה למודל המיטבי לשכונת מגורים. בנובמבר 2014 יצא לאור הספר "עיר-תעשייה", הספר השני בטרילוגיה על הנוף הבנוי בישראל. הספר חשף את היחסים הגלויים והסמויים בין העיר והתעשייה והתחקה אחר הזמניות והדינמיות של סביבות העבודה וביקש לחזק את המודעות ליחסים בין העובד למקום, ובין העובד לעיר. בדצמבר 2017 יצא הספר השלישי בטרילוגיה, "ארץ-גנים", העוסק בניתוח צורני ותפקודי של פיתוח נופי במרחבים הציבוריים בערים בישראל. כמו כן הספר כלל ראיונות עומק עם אדריכלי הנוף הבולטים בפרקטיקה העכשווית בישראל, לרבות צבי דקל, חיים כהנוביץ, גדעון שריג ולב וקסמן, דפנה גרינשטיין וגיל הר-גיל, ברברה אהרונסון, עליזא ברוידא ורות מעוז, ליאור לוינגר, ליטל סמוק פביאל וליאור וולף.

== לקריאה נוספת ==
*שכונה-מדינה, רסלינג, 2012
*עיר-תעשייה, רסלינג, 2014
*ארץ-גנים, רסלינג, 2017
*דפוסי תכנון, רסלינג, 2020

==קישורים חיצוניים==

*[http://urbanologia.tau.ac.il אורבנולוגיה] - בלוג המעבדה לעיצוב עירוני
*[http://kiryatgattau.wordpress.com "קריית גת 2025"] - אתר הפרויקט
*[https://urban.tau.ac.il/contact-us "מרכז העיר"] - המרכז לחקר העיר והעירוניות
*
*
*
* 

==הערות שוליים==

*
קטגוריה:תכנון עירוני
קייזו אובוצ'י

קייזו אובוצ'י (ביפנית: 小渕 恵三 ; 25 ביוני 1937 – 14 במאי 2000) היה פוליטיקאי יפני וראש ממשלת יפן ה-84.

==ראשית חייו==
אובוצ'י נולד בעיירה נקאנוג'ו שבמחוז גונמה, ובגיל 13 עבר להתגורר בטוקיו. הוא החל ללמוד אנגלית באוניברסיטת ואסדה ב-1958, אך לאחר פטירתו של אביו באותה שנה החליט ללמוד מדע המדינה, וסיים את לימודיו ב-1962.

==קריירה פוליטית==
אובוצ'י קיבל מושב בבית הנבחרים של יפן ב-1963 בתור נציג מחוז גונמה, ובגיל 26 היה נבחר הציבור הצעיר ביותר בהיסטוריה הפוליטית של יפן.

ב-1979 התמנה אובוצ'י למנהל לשכת ראש ממשלת יפן ולמנהל הסוכנות לפיתוח אוקינאווה. הוא מילא תפקידים אלה במשך שמונה שנים, עד שהתמנה למזכיר הכללי של הממשלה ב-1987. הוא התפרסם בזכות היותו האדם שהכריז באופן רשמי על פטירתו של הקיסר הירוהיטו, ועל פתיחתה של תקופת הייסי, על שמו של הקיסר אקיהיטו.

אובוצ'י התמנה לתפקיד המזכיר הכללי של המפלגה הליברלית-דמוקרטית ב-1991, וב-1994 הפך לסגן נשיא המפלגה. לאחר מכן התמנה לתפקיד שר החוץ בממשלתו של ריוטרו האשימוטו, תפקיד בו זכה לפרסום בזכות המשא ומתן שלו עם רוסיה בנוגע לאיים הקוריליים, ובשל מאמציו לאיחוד קוריאה.

לאחר אובדן הרוב בבית היועצים של יפן בבחירות ב-1998, התפטר ראש הממשלה האשימוטו, ואובוצ'י התמנה תחתיו לראש הממשלה. במהלך כהונתו התמקד אובוצ'י בשני נושאים עיקריים: חתימה על הסכם שלום עם רוסיה, ושיקום כלכלת יפן. תוכניתו בנוגע לנושא האחרון הייתה עידוד הגברת הצריכה והורדת מס הכנסה, מהלך שהאט תחילה את המיתון, אך בסופו של דבר לא הצליח למנוע אותו. אך מפעולותיו בנושא הייתה חלוקת קופונים ל-35 מיליון אזרחים על מנת לעודד צריכה בקרב הציבור. גם בנושא השלום עם רוסיה לא הצליח להגיע אובוצ'י להתקדמות ממשית.

אובוצ'י לקה בשבץ מוחי ב-1 באפריל 2000, ושקע בתרדמת. יושירו מורי החליפו בתפקיד ב-5 באפריל, ואובוצ'י נפטר ב-14 במאי, בגיל 62. ב-8 ביוני נערכה לו הלוויה ממלכתית בנוכחות נציגים רבים ממדינות אחרות.

==חיים פרטיים==
אובוצ'י נישא לצ'יזוקו אונו, פעילה סביבתית, ב-1967, ולזוג נולדו בן אחד ושתי בנות. בתם הצעירה, יוקו אובוצ'י, התמודדה בבחירות וזכתה במושב של אביה בבית הנבחרים ב-2000.

==קישורים חיצוניים==

* 
* 

קטגוריה:ראשי ממשלת יפן
קטגוריה:שרי החוץ של יפן
קטגוריה:בוגרי אוניברסיטת ואסדה
קטגוריה:יפנים שנולדו ב-1937
קטגוריה:יפנים שנפטרו ב-2000
פרס לעובדים בתחום החינוך העברי

פרס לעובדים בתחום החינוך העברי הוא פרס שהוענק על ידי עיריית תל אביב-יפו מדי שנתיים בין השנים 1963–1995, ולאחר מכן ניתן מספר פעמים בודדות, לאנשי חינוך במטרה .

==זוכי הפרס==
{| class="wikitable"
|-
! שנה
! זוכים
! הערה
|-
| 1963
| יעקב ניב, נחום גבריאלי 
| 
|- bgcolor="#EFEFEF"
| 1965
| ד"ר ברוך בן-יהודה, פרופ' צבי שרפשטיין, יהודית הררי
|הררי - פרס כבוד מיוחד
|-
| 1967
| משה אהרון בייגל, ד"ר יצחק רפאל עציון (הולצברג)
| 
|- bgcolor="#EFEFEF"
| 1969
| ד"ר שרה פאיאנס-גליק, ד"ר שאול לוין 
| 
|- 
| 1971
| ד"ר סיני אוקו, הרב ד"ר דוד אוקס 
| 
|- bgcolor="#EFEFEF"
| 1973
| הרב משה צבי נריה, פרופ' צבי אדר 
| 
|- 
| 1975
| ישעיהו פרישמן, שמעון מיזל 
| 
|- bgcolor="#EFEFEF"
| 1977
| ד"ר נפתלי זון, ברוך אביבי, זישא לנץ 
|לנץ - תעודת הוקרה לאחר מותו 
|- 
| 1979
| פרופ' משה סמילנסקי, אברהם ירון 
| 
|- bgcolor="#EFEFEF"
| 1982
| אליעזר שמואלי, פרופ' רינה שפירא, לילי גינזבורג-אורשר
| גינזבורג-אורשר - בתעודת הוקרה
|- 
| 1984
|ד"ר שלום לוין, ד"ר יעל פוזנר, חוה פרמן-צ'רנוב 
| פרמן-צ'רנוב - תעודת הוקרה 
|- bgcolor="#EFEFEF"
| 1986
| פרופ' חיים אדלר, גרשון ברגסון 
| 
|- 
| 1988
| פרופ' שמעון רשף, ד"ר שמשון שושני, פרופ' מרים שמידע
|שמידע - פרס כבוד
|- bgcolor="#EFEFEF"
| 1991
| פרופ' אריה לוי, ד"ר אלעד פלד, ד"ר חיים מנחם בסוק 
| בסוק - פרס כבוד
|- 
| 1995
| פרופ' דוד חן, אלחנן אילת, שושנה צחורי, אליעזר קלונסקי 
| צחורי וקלונסקי - פרס כבוד 
|}

==קישורים חיצוניים==
*[http://www.tel-aviv.gov.il/TheCity/Pages/Education.aspx?tm=66&sm=&side=78 פרס החינוך], באתר עיריית תל אביב
*[https://web.archive.org/web/20131018024750/http://tel-aviv.gov.il/TheCity/Documents/%D7%94%D7%96%D7%95%D7%9B%D7%99%D7%9D%20%D7%91%D7%A4%D7%A8%D7%A1%20%D7%A2%D7%93%20%D7%9B%D7%94%20-%20%D7%A4%D7%A8%D7%A1%20%D7%94%D7%97%D7%99%D7%A0%D7%95%D7%9A.pdf רשימת זוכי הפרס נכון לשנת 2012]

קטגוריה:פרסי עיריית תל אביב-יפו
קטגוריה:ישראל: חינוך
*
אחותי רוחמה

אחותי רוחמה הוא שיר שכתבה והלחינה נעמי שמר והתפרסם בביצועה של שלישיית הגשש החיוור.

== שם השיר ==
מדימויי השיר: [[קינמון]]
הביטוי "אחותי רוחמה" לקוח מספר הושע.

בספר הושע הפסוק אינו מתייחס לאשה בשם רוחמה; ייתכן שהוא מתייחס לבתו של הושע, ששמה "לא רחמה" כפי שמופיע בהושע פרק א פסוק ו. משמעות הפסוק היא שעוד יבואו רחמים מעם ה'.

== מילות השיר ==
השיר המחורז הוא שיר אהבה אשר מכיל ביטויים מתארים של האהובה כגון "קומתך תמר" ו"יפה את כמו פרדס", הלקוחים מספר שיר השירים אשר נכתב, על פי המסורת, על ידי שלמה המלך.

תמר]]
יתר על כן, בראש השיר נאמר:

מילים שנכתבו בהשפעת המילים והסגנון של שיר השירים.
בשיר קיים הביטוי "קומתך תמר אחז בסנסיניך", אשר משוחח עם הפסוק "זאת קומתך דמתה לתמר...אעלה בתמר אוחזה בסנסיניו" בשיר השירים. כמו בספר שיר השירים נקראת האהובה ובת הזוג "אחותי": "גַּן נָעוּל, אֲחֹתִי כַלָּה; גַּל נָעוּל, מַעְיָן חָתוּם בְּאֵר מַיִם חַיִּים". פסוק זה שובץ בשיר גם במילים: "מעיין גנים באר אשר נחתמה".
הפסוק בשיר השירים: "נֵרְדְּ וְכַרְכֹּם, קָנֶה וְקִנָּמוֹן, עִם, כָּל-עֲצֵי לְבוֹנָה; מֹר, וַאֲהָלוֹת, עִם, כָּל-רָאשֵׁי בְשָׂמִים". ודברי חז"ל: "אוי לי מיצרי ואוי לי מיוצרי", שובצו בפזמון השיר:

== ביצועי השיר ==
שלישיית הגשש החיוור הקליטה את השיר בשנת 1977. השיר הפך בגרסתם ללהיט, ודורג בצמרת מצעד הפזמונים העברי השנתי של רשת ג' לשנת תשל"ז. השיר נכלל מאוחר יותר באלבומה של השלישייה "בשירי נעמי שמר", שיצא בשנת 1979 והורכב כולו משיריה של שמר.

מאוחר יותר הקליטה את השיר גם אורה זיטנר, וכן מקהלות רבות.

== קישורים חיצוניים ==

* [http://www.gavisho.com/?p=351 ואני והוא ואחותי רוחמה] באתר של עופר גביש

== הערות שוליים ==

קטגוריה:שירי 1977
קטגוריה:שירי הגשש החיוור
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים המבוססים על התנ"ך
קטגוריה:שירים על אחים
קטגוריה:המקרא בתרבות ובאמנות
קטגוריה:נשים בשירה
התאחדות ההתעמלות הבין-לאומית

התאחדות ההתעמלות הבין־לאומית (באנגלית: International Federation of Gymnastics; בצרפתית: Fédération Internationale de Gymnastique; בראשי תיבות: FIG) היא הפדרציה הבין־לאומית של ענף ההתעמלות התחרותית הבין־לאומית. מטה ההתאחדות נמצא בלוזאן, שווייץ. ההתאחדות נוסדה ב-23 ביולי 1881 בליאז', בלגיה מה שהופך אותה לארגון הספורט הבין־לאומי הוותיק ביותר. במקור היא נקראה "הפדרציה האירופית להתעמלות" ועד לשנת 1921 היו בה שלוש חברות - בלגיה, צרפת והולנד, אולם כאשר קבוצות לא אירופאיות הצטרפו אליה, שונה שמה לזה הנוכחי, וכיום מסונפות תחתיה 128 פדרציות וארבעה איגודים יבשתיים.

ההתאחדות או הפדרציה כותבת את הכללים הקובעים את ניקוד הביצוע של המתעמלים בשבעה תחומים: התעמלות אמנותית, התעמלות מכשירים, טרמפולינה, התעמלות אירובית, התעמלות אקרובטית, פס אקרובטיקה, ופארקור.

בנוסף, הפדרציה היא הרשות האחראית לקבוע אם מתעמלים מבוגרים מספיק כדי להשתתף באולימפיאדה, זאת במטרה להגן על מתעמלים צעירים.

המוסדות המרכזיים של הפדרציה הם הנשיא וסגן הנשיא, הקונגרס, שנערך כל שנתיים, הוועד הפועל, המועצה ושבע ועדות טכניות - עבור כל אחד מהדיסציפלינות.

הסמליל של הפדרציה עוצב בשלושה צבעים - לבן, כחול וכתום - בצורת עיגול, במטרה לסמל את אחדות בעולם תוך ייצוג אחדות הזמן והמקום, כל אלה מצביעים על אופיו האוניברסלי של הספורט וההתאחדות.מטה ההתאחדות ב[[לוזאן, שווייץ]]
==קישורים חיצוניים==

* 

* [https://www.gymnastics.sport/site/rules/ תקנות] ההתאחדות ההתעמלות הבין־לאומית

==הערות שוליים==

קטגוריה:התעמלות
קטגוריה:פדרציות ספורט
Dear Heather

Dear Heather (בעברית: "הת'ר היקרה") הוא אלבום האולפן האחד עשר של הזמר והמשורר הקנדי לאונרד כהן, שיצא בשנת 2004.
== הפקה ==
אלבום זה מפגין התרחקות נוספת מ-Ten New Songs, המתבטאת במקום מרכזי יותר של זמרות הליווי ובדקלום שירה על פני זימרה. שניים מן השירים המדוקלמים נכתבו על ידי משוררים אחרים.

האלבום תוכנן לצאת תחת השם Old Ideas, אך כהן שינה את שמו משום שחשש כי השם עלול להטעות את המאזינים לחשוב שמדובר באלבום לקט ולא בשירים חדשים. השם שנגנז, הפך להיות שמו של אלבום האולפן השנים עשר שיצא בשנת 2012. גם הפעם, כהן ביצע את ההקלטה הדיגיטלית באולפנים הביתיים שלו ושל שרון רובינסון בלוס אנג'לס, כפי שעשה עם אלבום האולפן הקודם Ten New Songs.

האלבום הגיע למקום ה-131 במצעד ה-בילבורד 200 ולמקום החמישי במצעד האלבומים הקנדי. כמו כן, זהו האלבום שהתברג למקום הגבוה ביותר במצעד האמריקאי מאז Songs from a Room שיצא בשנת 1969. המקום הגבוה ביותר אליו הגיע האלבום הוא במצעד התקליטים בפולין, שם הגיע למקום הראשון.

== רשימת השירים ==

שירים מספר 1,3 ו-8 הופקו על ידי שרון רובינסון. שירים 2, 4-5, 7, 9 ו-11 הופקו על ידי ליאן אונגר. השיר השישי הופק על ידי אנג'אני תומאס. השיר העשירי הופק על ידי תומאס ואד סאנדרס. השיר ה-12 הופק על ידי ליאן אונגר והנרי לואי. השיר ה-13 הופק על ידי לאונרד כהן בשנת 1985.

== הערות לשירים ==
* "On That Day" הוא שיר שנכתב בעקבות מתקפת הטרור על העיר ניו-יורק ב-11 בספטמבר
* "Villanelle for Our Time" הוקלט ב-6 במאי 1999, זמן קצר לאחר שובו של כהן ממנזר הזן Mount Baldy. זהו אלתור ג'אז לשירו של F.R. Scott
* "To a Teacher" הוא דקלום המבוסס על שירו של כהן מ-1961 המופיע בספר The Spice Box of Earth ומוקדש למשורר הקנדי A.M. Klein
* "The Faith" הוא שיר שלא נכלל באלבום Recent Songs, עם מילים חדשות לגמרי ותוספות קול חדשות. לכן אוזכר שמו של הנרי לואי, המפיק של Recent Songs
* השיר האחרון הוא ביצוע בהופעה חיה של "Tennessee Waltz", שהוקלט ב-9 ביולי 1985 בפסטיבל הג'אז במונטרו (Montreux). השיר נלקח מהקלטת הרדיו ועובד דיגיטלית.
* השיר "Nightingale" מוקדש לזמר ה-R&B המנוח קארל אנדרסן

==קישורים חיצוניים==

==הערות שוליים==

קטגוריה:אלבומי 2004
קטגוריה:אלבומי לאונרד כהן
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת קולומביה רקורדס
סאמרסלאם

הסטייפלס סנטר, המקום בו נערך סאמרסלאם בין השנים 2009 ל-2014
"סאמרסלאם" (באנגלית: SummerSlam) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בחודש אוגוסט. הסאמרסלאם נערך לראשונה ב-29 באוגוסט 1988 באולם המדיסון סקוור גארדן. הסלוגן של האירוע הוא "האירוע הגדול של הקיץ". סאמרסלאם נמצא במקום השני באירועי השלם וצפה המרכזיים של ה-WWE, אחרי רסלמניה.

==היסטוריה==
מדיסון סקוור גארדן, האולם הראשון שבו נערך האירוע סאמרסלאם
{| class="wikitable"
|-
! שנת האירוע !! תאריך האירוע !! עיר ומדינה !! אולם
|-
| 1988 || 29 באוגוסט || מנהטן, ניו יורק || מדיסון סקוור גארדן
|-
| 1989 || 28 באוגוסט || מזרח רד'רפורד, ניו ג'רזי || מידולנדס ארנה
|-
| 1990 || 27 באוגוסט || פילדלפיה, פנסילבניה || הספקטרום
|-
| 1991 || 26 באוגוסט || מנהטן, ניו יורק || מדיסון סקוור גארדן
|-
| 1992 || 29 באוגוסט || לונדון, אנגליה || אצטדיון ומבלי
|-
| 1993 || 30 באוגוסט || אובורן הילס, מישיגן || ארמון אובורן הילס
|-
| 1994 || 29 באוגוסט || שיקגו, אילינוי || יונייטד סנטר
|-
| 1995 || 27 באוגוסט || פיטרסבורג, פנסילבניה || פיטרסבורג סיביק ארנה
|-
| 1996 || 18 באוגוסט || קליבלנד, אוהיו || גאנד ארנה
|-
| 1997 || 3 באוגוסט || מזרח רד'רפורד, ניו ג'רזי || קונטיננטל איירליינס ארנה
|-
| 1998 || 30 באוגוסט || מנהטן, ניו יורק || מדיסון סקוור גארדן
|-
| 1999 || 22 באוגוסט || מיניאפוליס, מינסוטה || טארגט סנטר
|-
| 2000 || 27 באוגוסט || ראלי, קרוליינה הצפונית || מרכז הספורט והבידור
|-
| 2001 || 19 באוגוסט || סן חוזה, קליפורניה || קומפק סנטר
|-
| 2002 || 25 באוגוסט || יוניונדייל, ניו יורק || ממוריאל קולוסאום
|-
| 2003 || 24 באוגוסט || פיניקס, אריזונה || ארינת מערב אמריקה
|-
| 2004 || 15 באוגוסט || טורונטו, אונטריו, קנדה || אייר קנדה סנטר
|-
| 2005 || 21 באוגוסט || וושינגטון די. סי. || MCI סנטר
|-
| 2006 || 20 באוגוסט || בוסטון, מסצ'וסטס || TD בנקנורת' גארדן
|-
| 2007 || 26 באוגוסט || מזרח רד'רפורד, ניו ג'רזי || אייזוד סנטר
|-
| 2008 || 17 באוגוסט || אינדיאנפוליס, אינדיאנה || קונסקו פילדהאוס
|-
| 2009 || 23 באוגוסט || rowspan="6"|<center>לוס אנג'לס, קליפורניה</center> ||rowspan="6"|<center>סטייפלס סנטר</center>
|-
| 2010 || 15 באוגוסט
|-
| 2011 || 14 באוגוסט
|-
| 2012 || 19 באוגוסט
|-
| 2013 || 18 באוגוסט
|-
| 2014 || 17 באוגוסט
|-
| 2015 || 23 באוגוסט || rowspan="4" |<center>ברוקלין, ניו יורק</center> || rowspan="4" |<center>ברקליס סנטר</center>
|-
| 2016 || 21 באוגוסט 
|-
| 2017 || 20 באוגוסט 
|-
| 2018 || 19 באוגוסט
|-
| 2019 || 11 באוגוסט || טורונטו, אונטריו, קנדה || סקוטיה-בנק ארנה
|-
| 2020 || 23 באוגוסט || אורלנדו, פלורידה || אמוויי סנטר
|-
| 2021 || 21 באוגוסט || פרדייז, נבדה || אצטדיון אליג'אנט
|-
| 2022 || 30 ביולי || נאשוויל, טנסי || אצטדיון ניסאן
|}

===DVD על היסטוריית האירוע===

ה-WWE שחררו ב-5 באוגוסט 2008, DVD על סאמרסלאם שנקרא "סאמרסלאם - האנתולוגיה השלמה", שבו מסופר על כל האירועים של סאמרסלאם מ-1988 עד 2007 והוא מכיל קרבות מרכזיים מכל השנים.

==קישורים חיצוניים==

* 

קטגוריה:מופעי ה-WWE
עץ B

במדעי המחשב, עץ B (באנגלית: B-tree) הוא מבנה נתונים בצורת עץ, הכללה של עץ חיפוש בינארי, בכך שלכל צומת יכולים להיות יותר מ-2 בנים. עץ B שומר מידע ממוין (לפי מפתח) ומאפשר חיפוש, גישה סדרתית, הוספת איברים ומחיקתם בסיבוכיות לוגרתמית. 

עץ B מסדר m מקיים את התכונות הבאות:
# לכל צומת יש לכל היותר m ילדים.
# לכל צומת שאינו עלה ואינו השורש, יש לפחות ⌈m/2⌉ ילדים.
# אם השורש אינו עלה, יש לו לפחות 2 ילדים. 
# צומת פנימי עם k ילדים מכיל בדיוק k-1 מפתחות.
# כל העלים בעומק זהה.

להבדיל מעצי חיפוש מאוזנים, עץ B מיועד לעבודה יעילה במערכות שקוראות וכותבות בלוקים גדולים של מידע. השימוש בו שכיח במסדי נתונים ובמערכות קבצים.

עץ +B הוא וריאנט של עץ B. ההבדל בין עץ B לבין עץ +B הוא בכך שבעץ +B המפתחות בצמתים הם העתק של המפתחות בעלים, ואילו בעץ B כל איבר נמצא בצומת פנימי או בעלה. בנוסף לכך בעץ +B יש בדרך כלל רשימה המקשרת בין העלים לאפשר מעבר סדרתי מהיר.

==קישורים חיצוניים==

* 

B, עץ
דוד שירזי

דוד שירזי (11 בינואר 1947 – 9 ביוני 1967) היה חייל צה"ל שהוענק לו צל"ש הרמטכ"ל, שהוסב בהמשך לעיטור הגבורה, הגבוה בעיטורי צה"ל, על תפקידו בקרב תל פאחר, בו נהרג מאש הצבא הסורי.

== קורות חייו ==
שירזי נולד בשנת 1947 לשמחה ונעים בתל אביב. למד בבית הספר היסודי 'קדמה'. בנערותו הצטיין בספורט, בעיקר בשחייה וכדורגל.

=== שירותו בצה"ל ופועלו בקרב תל פאחר ===

בפברואר 1965 התגייס לחטיבת גולני ושירת כרובאי בגדוד 12. במהלך שירותו הצבאי פרצה מלחמת ששת הימים והוא לחם עם גדודו ברמת הגולן.

==== לחימתו בקרב תל פאחר ====
שירזי השתתף בניסיון הפריצה למוצב תל פאחר כשעל גבו פגזי מרגמה במשקל של 12 ק"ג. במהלך הפריצה כשל ניסיון פיצוץ גדר המוצב באמצעות בונגלור טורפדו ושירזי (על ציודו) זינק על הגדר ונשכב ארצה. אחריו זינק גם טוראי יעקב חודרה ונשכב על גדרות התיל. שירזי וחודרה איפשרו לחבריהם לעבור את הגדר תוך שהם דורכים עליהם. לאחר מכן קם שירזי, והדביק את הפער למפקד הפלוגה שלו. שירזי המשיך בלחימה כשהוא לחלופין מסתער ומספק פגזים לרגם הפלוגתי. כשתמו הפגזים יצא שירזי יחד עם מפקד פלוגתו ועם מקלען להסתערות לעבר מרכז המוצב. כשהגיעו למרכז המוצב החלו לחפות באש על חוליות אחרות שהסתערו. במהלך החיפוי נפצע המקלען ושירזי נטל את המקלע והמשיך בחיפוי כשהוא משתק כמה מעמדות הצבא הסורי. במהלך החיפוי נורה בראשו בידי צלף ומת.

על פועלו בקרב הוענק לו לאחר מותו צל"ש הרמטכ"ל שהומר ב-1973 בעיטור הגבורה, העיטור הגבוה ביותר בצה"ל.

== מותו ומורשתו ==
שירזי הובא לקבורה בבית-העלמין הצבאי בעפולה ולאחר זמן הועבר לבית העלמין הצבאי בהר הרצל בירושלים, לפי בקשתו של סבו שנכדו ייקבר בעיר הקודש.

אחיו של דוד שירזי, אריה שירזי, חיבר שיר להנצחתו. אחיינו של שירזי, בן אחיו משה, נקרא דוד על שמו.

בשנת 2010 ערך ארגון יד לבנים כנס הוקרה לשירזי.

הביטוי לשכב על הגדר הפך נפוץ בעקבות מורשת הקרב שהותיר אחריו שירזי, בתחילה בצה"ל ולאחר מכן בכלל העברית החדשה.

שירזי מונצח בגן הבנים בתל אביב-יפו, באנדרטה לבני העיר שנפלו במערכות ישראל בבת ים, במצפה גולני בתל פאחר ובבית יד לבנים בתל אביב-יפו.

== ראו גם ==
* קרב תל פאחר

== קישורים חיצוניים ==
* 
* 
* 
*
*
* [http://cafe.mouse.co.il/post/1005230 דוד שירזי], באתר "עכבר העיר".
* [http://www.youtube.com/watch?v=AjMHFcYpNbM דוד שירזי], באתר "יו-טיוב".
* [https://web.archive.org/web/20131006154111/http://www.golani.co.il/Info/n_show.aspx?Id=2194 דוד שירזי], באתר "גולני".

== הערות שוליים ==

קטגוריה:מעוטרי עיטור הגבורה במלחמת ששת הימים
קטגוריה:מעוטרי חטיבת גולני
קטגוריה:חללי צה"ל במלחמת ששת הימים
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1947
קטגוריה:ישראלים שנפטרו ב-1967
קטגוריה:חיילי חיל הרגלים במלחמת ששת הימים
1880 במדע

* 3 ביולי – תחילת ההוצאה לאור של כתב העת Science

==ארכאולוגיה==
* פלינדרס פיטרי החל בחקר הפירמידה הגדולה של גיזה
* גילוי Gokstad ship - ספינת ויקינגים עתיקה.

==מתמטיקה==
* גילוי מספר פרמה 65537 - המספר הגדול ביותר עד היום.
* המצאת דיאגרמת ון על ידי ג'ון ון.

==פיזיקה==
* גילוי פליטה תרמיונית על ידי תומאס אלווה אדיסון.

==רפואה==
* מוריץ קפושי פרסם את ספרו Pathologie und Therapie der Hautkrankheiten in Vorlesungen für praktische Ärzte und Studierende, ספר חשוב לפיתוח דרמטולוגיה.

==נולדו==
* 18 בינואר – פאול ארנפסט, פיזיקאי אוסטרי (נפטר ב-1933)
* 24 ביוני – אוסבלד ובלן, מתמטיקאי אמריקאי (נפטר ב-1960)

==נפטרו==
* 6 במאי – פרידריך באייר, ממציא גרמני (נולד ב-1825)
* 9 ביולי – פול ברוקה, אנתרופולוג צרפתי (נולד ב-1824)
* 18 בדצמבר – מישל שאל, מתמטיקאי צרפתי (נולד ב-1793)

==קישורים חיצוניים==

*
1881 במדע

==ארכאולוגיה==
* תחילת חפירות בתימגאד, אלג'יריה.

==ביולוגיה==
* חקר סוס פרז'וואלסקי

==טכנולוגיה==
* 16 במאי – הפעלת חשמלית ראשונה בברלין. המערכת נבנתה על ידי חברת סימנס.
* 26 בספטמבר – Godalming שבאנגליה היא העיר ראשונה בעולם עם תאורה חשמלית ברחובות.
* 10 באוקטובר – תיאטרון סבוי הוא הבניין הראשון בעולם עם תאורה חשמלית.

==כימיה==
* הוצאה לאור של המהדורה הראשונה של Handbuch der organischen Chemie.

==מתמטיקה==
* גילוי חוק בנפורד

==רפואה==
* 25 בספטמבר – ביצוע ראשון של ניתוח קיסרי בשיטה מודרנית
* גילוי חיסון נגד גחלת על ידי לואי פסטר
* תיאור ראשון של טאי זקס.
* המצאת מד לחץ דם

==נולדו==
* 31 בינואר – אירווינג לאנגמיור, כימאי אמריקאי (נפטר ב-1957) 
* 1 במאי – פייר טייאר דה שארדן, אנתרופולוג צרפתי (נפטר ב-1955)
* 6 באוגוסט – אלכסנדר פלמינג, בקטריולוג סקוטי (נפטר ב-1955)

==נפטרו==
* 3 בפברואר – ג'ון גולד, אורניתולוג אנגלי (נולד ב-1804)
* 23 ביוני – מתיאס שליידן, בוטנאי גרמני (נולד ב-1804)
* 27 ביולי – יואט ווטסון, ביולוג אנגלי (נולד ב-1804)
* 31 באוקטובר – ג'ורג' דהלונג, חוקר ארצות אמריקאי (נולד ב-1844)

==קישורים חיצוניים==

*
פו הדב (דמות)

פו הדב (באנגלית: Winnie-the-Pooh; ויני הפו) הוא הדמות הראשית בסדרת ספרי "פו הדב" של א.א. מילן, ובסדרת סרטי האנימציה של וולט דיסני המבוססת עליהם.

בגרסה של וולט דיסני, לפו פרווה זהובה וחולצה אדומה.

==אישיות==
פו הוא דובון טוב לב, המתגורר ביער ת"ק פרסאות יחד עם חברים כמו טיגר, חזרזיר, איה, ארנב, ינשוף, רו הקנגורו, אמו קנגה, וחברו הטוב כריסטופר רובין שגידל אותו.

פו הוא נאיבי ואיטי, אך הוא גם ידידותי ומתחשב. על אף שהוא וחבריו מגדירים אותו לא אחת כ"דוב בעל מוח קטן מאוד", ומודים לו מדי פעם כאשר יש לו רעיון חכם, המונע בדרך כלל על ידי השכל הישר. פו הוא משורר מוכשר, והספרים משובצים לעיתים קרובות ביצירותיו.פו אוהב מאוד אוכל, בעיקר דבש, אך גם חלב מרוכז ומאכלים אחרים. לעיתים קרובות הוא מתקשה להימנע מלאכול כאשר מונח מאכל לפניו. לדוגמה, אף על פי שכוונתו הייתה לתת לאיה צנצנת דבש ליום הולדתו, פו לא יכול היה להתאפק מלאכול את הדבש, בדרכו למסור את המתנה ולכן הוא נותן לאיה את הצנצנת הריקה בתור "צנצנת שימושית להכנסת דברים".

פו הוא מאוד חברתי. אחרי כריסטופר רובין, חברו הקרוב ביותר הוא חזרזיר, והוא לרוב בוחר לבלות את זמנו עם אחד מהם או שניהם. עם זאת, הוא גם מבקר את שאר חבריו בעלי החיים האחרים, לעיתים קרובות מחפש חטיף או קהל לשירתו, אך גם את חברותם. טוב ליבו מגיע עד כדי שהוא יוצא מגדרו להיות ידידותי לאיה, נותן לו מתנות יום הולדת ובונה לו בית, למרות שלרוב קיבל בעיקר זלזול מאיה בתמורה.

==הופעותיו של פו==
===הופעותיו של פו בספרים===
*"פעוטים היינו" (1924)
*"פו הדב" (1926)
*"אנחנו שנינו" (1927)
*"הבית בקרן פו" (1928)
*"בחזרה ליער מאה העצים" (2009)
ממוזער

===הופעותיו של פו בסרטים ובסדרות===
*"פו הדב ועץ הדבש" (1966)
*"פו הדב והיום הסוער" (1968)
*פו הדוב (סרט רוסי) (1969)
*פו הדוב בבית של שפן (סרט רוסי) (1970)
*פו הדוב וחגיגת יום ההולדת של איה (סרט רוסי) (1972)
*פו הדוב מלא בדבש (סרט רוסי) (1973)
*"פו הדב וטיגר גם" (1974)
*"הרפתקאותיו הרבות של פו הדב" (1977)
*"פו הדב ויום ההולדת של איה" (1983)
*"פו הדב וחברים" (1985)
*"פו הדב: ההרפתקה הגדולה ביותר" (1997)
*"טיגר" (2000)
*"הסרט הגדול של חזרזיר" (2003)
*"פו הדב: האביב של רו" (2004)
*"פו הדב: סיפורו של פיל נפיל" (2005)
*"פו הדב: הזנב של איור" (2011)
*פו הופיע בשנת 1988 בסדרת הטלוויזיה "הרפתקאות פו הדוב" ששודרה בזמן דיסני בערוץ 2, ובסדרה "חבריי טיגר ופו" ששודרה בין השנים 2007–2010.
*"כריסטופר רובין (סרט)" (2018)
*"פו הדב: דם ודבש" (2023)
*"לומדים עם פו הדב" (סדרה עתידית) (2023)

==דיבוב פו הדב==
*סטרלינג הולוויי (1966-1977)
*האל סמית (1983–1986)
*ג'ים קאמינגס (1988-עד היום)

בגרסה העברית, דובב פו הדב על ידי יובל זמיר משנת 1993 עם דיבוב הסרט ״פו הדב ועץ הדבש״ (בהמשך דובבו עוד שני סרטונים שלאחריהם אוגדו כל שלושת הדיבובים בסרט ״הרפתקאותיו של פו הדב״ שהופץ במקור באנגלית ב-1977 והוצא למכירה עברית ב-1997 שכולל את כל שלושת הסרטונים) עד לשנת 1999 בסרט ״פו הדב ההרפתקה הגדולה ביותר״ לאחר מכן הוחלף יובל זמיר, והתפקיד הועבר לסער בדישי, שמדבב את פו הדב מהסרט ״טיגר: הסרט״ עד היום.

==ראו גם==
* "פו הדב" - הספר המקורי.

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:דמויות ספרותיות
קטגוריה:דמויות מפו הדב
קטגוריה:דובים בדיוניים
קטגוריה:דיסני: דמויות
קטגוריה:דמויות בדיוניות שהונצחו בשדרת הכוכבים של הוליווד
STS-81

STS-81 הייתה משימתה ה-18 של מעבורת החלל אטלנטיס, משימת המעבורות השביעית במסגרת תוכנית מיר ומעבורות החלל ומשימת העגינה החמישית במיר. המשימה שוגרה ב-12 בינואר 1997 מ-LC-39B ממרכז החלל קנדי ונחתה ב-22 בינואר 1997 גם כן במרכז קנדי. המעבורת נשאה עימה אל התחנה אספקה ואת האסטרונאוט ג'רי ליננג'ר, שהחליף את האסטרונאוט ג'ון בלאהה, שחזר לכדור הארץ על גבי המעבורת לאחר שהייה בת 4 חודשים במיר.

==צוות==
* מפקד המשימה - מייקל בייקר
* טייס - ברנט ג'ט
* מומחה משימה 1 - פיט וויסוף
* מומחה משימה 2 - ג'ון גרנספלד
* מומחה משימה 3 - מרשה אייווינס
* מומחה משימה 4 - ג'רי ליננג'ר (בהמראה - נשאר במיר) / ג'ון בלאהה (בנחיתה - חזר ממיר)

==נתוני משימה==
השיגור בוצע ב-12 בינואר 1997 מכן שיגור 39B במרכז החלל קנדי. ב-14 בינואר המעבורת עגנה בתחנת החלל מיר. בתחנת החלל כבר היה צוות של 3 אנשים כולל ג'ון בלאהה. הצוות המשותף של 9 אנשים החל בביצוע ניסויים משותפים לפי תוכנית. כמו כן מהמעבורת הועברו כ-2,710 ק"ג אספקה וציוד. המעבורת כללה מתקן כפול של SPACEHAB לביצוע ניסויים. במהלך המשימה בוצעו ניסויים בתחום מדעי כדור הארץ, ביולוגיה חקר חוסר כבידה ועוד. 

ב-19 בינואר מעבורת נותקה מתחנת החלל. למעבורת עבר ג'ון בלאהה והוא חזר לכדור הארץ, ג'רי ליננג'ר נותר בתחנת החלל. הוא חזר בSTS-84 במאי 1997. המעבורת החזירה לכדור הארץ 570 ק"ג של ציוד וממצאים של מחקרים שבוצעו.

המעבורת נחתה במסלול נחיתה מס' 33 במרכז החלל קנדי.

==ראו גם==
* תוכנית מיר ומעבורות החלל
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-81.html סיכום המשימה באתר נאס"א]
* [http://www.spacefacts.de/mission/english/sts-81.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_081_STS-081_Press_Kit.pdf דיווח לעיתונות]
* [https://www.youtube.com/watch?v=GqH0gdNbKGw סרטון על המשימה]

STS-081
קטגוריה:1997 בארצות הברית
הסתערות

הסתערות חי"ר ([[הצבא האדום) במלחמת העולם השנייה. הרובים מכודנים.]]
הסתערות מודרנית: זינוק מתפרץ מתוך [[נגמ"ש]]
הסתערות היא אופן תנועה קרבית שעיקרה תקיפה פנים-אל-פנים של מערך הגנתי של האויב בשלב האחרון של התנועה על היעד. המונח מתאר תנועת חי"ר בשילוב אש או זינוק מתפרץ של כוח מאחורי מחסות אל היעד. בהסתערות רכובה נעים הכוחות על גבי רכב קרבי (טנקים, או חיל פרשים בעבר). . 

עד פיתוח הנשק האוטומטי בוצעה הסתערות חי"ר בקבוצות גדולות, בדרך כלל תוך השמעת זעקות ורעשים למטרת הפחדה, כאשר בסופה בא קרב פנים אל פנים בנשק קר (סכין, כידון רובה) מול לוחמי הצד שכנגד. צורת הלחימה של האבירים בימי הביניים כללה הסתערות של פרשים כבדים כגוש מלוכד לעבר האויב במטרה למוטט את שורותיו. פקודת ההסתערות ניתנה באופן מסורתי באמצעות תקיעה בחצוצרה. 

פיתוח הנשק האוטומטי בשימוש הצד המגן גרם לסיכון רב לחיילי הכוח המסתער ולפיכך פותחה בין מלחמת העולם הראשונה למלחמת העולם השנייה דוקטרינה חדשה להסתערות חי"ר. הדוקטרינה התפתחה כבר בשלהי מלחמת העולם הראשונה על ידי חיילי הסער של צבא הקיסרות הגרמנית שפיתחו אותה על מנת לכבוש חפירות. לפי הדוקטרינה המודרנית מתבצעת ההסתערות בחוליות קטנות, של מספר קטן של חיילים (מרמת המחלקה ועד רמת הפרט הבודד). החוליות "מדלגות" בין מחסות במגמת תנועה קדימה אל מול פני האויב, תוך הפעלת ירי אל היעד תוך כדי תנועה. התנועה יכולה להיות מהירה או בזחילה איטית, לפי תנאי השטח, המיגון של היעד, כוח האש שלו ומידת דיוקה. חוליות שאינן מדלגות, מתמקמות מאחורי מחסות בשטח ומחפות על חבריהן באש רצופה אל היעד. על מפקד הכוח למקם עצמו בנקודה היעילה ביותר לפיקוד ושליטה בכוחותיו. 

הסתערות אל מול אש חיה מנוגדת לאינסטינקט הטבעי ועל כן מאומנים חיילים חי"ר בעיקר בהתגברות על פחד זה באמצעות תרגולות שיכשירו אותם למשימת ההסתערות.

== קישורים חיצוניים ==
* [https://web.archive.org/web/20200222224130if_/http://maarachot.idf.il/PDF/FILES/6/111176.pdf העבר זמנה של הסתערות הכידונים?], מערכות 30 (1945) עמוד 97
* לוטננט קולונל פראד ווקר, [https://web.archive.org/web/20200222224130if_/http://maarachot.idf.il/PDF/FILES/2/111662.pdf הסתערות על עמדה מבוצרת], מערכות 58 (1949) עמ' 22-28
* לוטננט קולונל פראד ווקר, [https://web.archive.org/web/20200222224130if_/http://maarachot.idf.il/PDF/FILES/8/111698.pdf הסתערות על מערך-עמדות מבוצר], מערכות 59 (1949) עמ' 74
* אביחי רונצקי, [https://online.fliphtml5.com/gcjnv/kcob/#p=62 המניע הנפשי להסתערות בקרב], "מערכות", גיליון 433, אוקטובר 2008, עמ' 65-62

==הערות שוליים==

קטגוריה:טקטיקה צבאית
קטגוריה:חיל רגלים
STS-84

STS-84 הייתה משימתה ה-19 של מעבורת החלל אטלנטיס, משימת המעבורות השמינית במסגרת תוכנית מיר ומעבורות החלל ומשימת העגינה השישית במיר. המשימה שוגרה ב-15 במאי 1997 מ-LC-39A ממרכז החלל קנדי ונחתה ב-24 במאי 1997 גם כן במרכז קנדי. המעבורת נשאה עימה אל התחנה אספקה ואת האסטרונאוט מייקל פול, שהחליף את האסטרונאוט ג'רי ליננג'ר, שחזר לכדור הארץ על גבי המעבורת לאחר שהייה בת 4 חודשים במיר. כמו כן בוצעו במהלך המשימה ניסויים מדעיים ביחידת המעבדה ספייסהאב שנשאה המעבורת.

==צוות==
* מפקד המשימה - צ'ארלס פרקורט
* טייסת - איילין קולינס
* מומחה משימה 1 - ז'אן-פרנסיס קלרבוי (סוכנות החלל האירופית)
* מומחה משימה 2 - קרלוס נורייגה
* מומחה משימה 3 - אדוארד לו
* מומחה משימה 4 - ילנה קונדקובה (סוכנות החלל הרוסית)
* מומחה משימה 5 - מייקל פול (בהמראה - נשאר במיר) / - ג'רי ליננג'ר (בנחיתה - חזר ממיר)

==תיאור משימה==
משימה STS-84 הייתה המשימה השישית של עגינת מעבורת החלל בתחנת החלל מיר. המעבורת שוגרה ב-15 במאי 1997 והתחברה לתחנת החלל ב-17 במאי. המעבורת הביאה לתחנת החלל כ-3,318 ק"ג של ציוד שונה. 

המעבורת הביאה לתחנת החלל חבר צוות חדש, מייקל פואול שהחליף את גג'רי ליניננג'ר. ב-22 במאי מעברות התנתקה מתחנת החלל והחזירה על סיפונה מאות ק"ג של ציוד שכבר לא היה בו צורך וממצאי מחקרים שבוצעו.

במהלך התקרבות של מעברות לתחנת החלל נעשה ניסוי של חיישנים חדשים שפותחו בסוכנות החלל האירופית. כמו כן על סיפון המעבורת הייתה מערכת ספייסהאב שעזרתה בוצעו מספר ניסויים. ז'אן-פרנסיס קלרבוי ערך כ-20 ניסויים בהתאם לתוכנית שהוכנה בסוכנות החלל האירופית.

הנחיתה בוצע ב-24 במאי במסלול נחיתה מס' 33 במרכז החלל קנדי.

==ראו גם==
* תוכנית מיר ומעבורות החלל
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-84.html סיכום המשימה באתר נאס"א]
* [http://www.spacefacts.de/mission/english/sts-84.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_084_STS-084_Press_Kit.pdf דיווח לעיתונות]
* [https://www.youtube.com/watch?v=DrSovTq6hJ0 סרטון על המשימה]

STS-084
קטגוריה:1997 בארצות הברית
הנרי רולינסון, ברון רולינסון הראשון

הנרי סימור רולינסון, ברון רולינסון הראשון (באנגלית: Henry Seymour Rawlinson, 1st Baron Rawlinson; 20 בפברואר 1864 - 28 במרץ 1925) היה גנרל בצבא הבריטי אשר מוכר במיוחד בשל חלקו בתכנון ופיקוד במהלך הקרב על הסום וקרב אמיין במהלך מלחמת העולם הראשונה.

==ביוגרפיה==
רולינסון נולד ב-20 בפברואר 1864 בוסטמינסטר, לונדון, בנו של הנרי רולינסון, הברונט הראשון, איש צבא, מזרחן ופוליטיקאי בריטי מוכר בתקופה. רולינסון למד באיטון קולג' ולאחר מכן במכללה הצבאית המלכותית בסנדהרסט, הוא התגייס לצבא בשנת 1884 בתור קצין בקורפוס הקלעים המלכותי של המלך כאשר הוא נשלח לשרת בהודו.

בשנת 1889, לאחר מות אימו, חזר רולינסון לבריטניה ועבר לרגימנט משמר קולדסטרים, שם הועלה לדרגת קפטן. בהמשך השנים שירת כחלק מהמטה של קיצ'נר במהלך המלחמה המהדית, בין השנים 1899–1902 שירת במספר תפקידי פיקוד שדה במהלך מלחמת הבורים. לאחר השירות באפריקה, הועלה רולינסון בשנת 1903 לדרגת קולונל והיה למפקד מכללת הפיקוד הבריטית, ב-1907 קיבל את הפיקוד על החטיבה השנייה והועלה לדרגת בריגדיר גנרל וב-1910 קיבל את הפיקוד על הדיוויזיה השלישית בדרגת מייג'ור גנרל.

לאחר תחילת מלחמת העולם הראשונה, מונה רולינסון לפיקוד על הדיוויזיה ה-4 בצרפת כחלק מחיל המשלוח הבריטי, ולאחר מכן קיבל את הפיקוד על הקורפוס הרביעי. בשנת 1915 הועלה רולינסון בדרגה ועבר לפקד על הארמייה הראשונה, אך הוצא מתפקיד זה לאחר שהטיל ביקורת על הטקטיקה שנעשה בה שימוש, על כך הוא נשלח לגליפולי בטורקיה לעזור בפינוי הכוחות הבריטים. הצלחתו המפתיעה במשימה זו הרשימה את הפיקוד הגבוהה והוא הוחזר בינואר 1916 לפקד על הארמייה הרביעית בחזית המערבית. בשנת 1918 מונה רולינסון למפקד הארמייה השנייה, ופיקד עליה עד אביב 1918.

לאורך מלחמת העולם הראשונה רולינסון לטקטיקן צבאי מבריק. הוא היה מחלוצי שדה הקרב המשולב, לחימה המשלבת את סוגי הכוחות השונים אחד בשני ושימוש בהם לאורך הקרב (שלא כמו בעבר שהיה נהוג להסתמך על חיל הרגלים, כאשר פרשים וארטילריה מסייעים להם). גישתו הטקטית של רולינסון שופרה שנים מאוחר יותר על ידי גרמניה הנאצית בצורת מלחמת הבזק וכיום גישות אלו עומדות בבסיס הטקטיקות הצבאיות המודרניות.

לאחר המלחמה, תרומתו ושרותו זכו להערכה מצד השלטון הבריטי והוענק לו תואר ברון (ברון רולינסון הראשון) והוא קיבל את תואר האבירות אביר הצלב הגדול של מסדר האמבט, מתארי האבירות המכובדים ביותר. בשנת 1920 נשלח רולינסון לשרת בתור המפקד העליון בהודו, שהוא מפקד צבא הודו הבריטית, בשנת 1924 הוא קיבל את התואר אביר מפקד גבוה של מסדר כוכב הודו. בשנת 1925, לאחר שחלה במהלך משחק פולו ביום הולדתו, נפטר כשהוא בן 61.

==קישורים חיצוניים==

* 

קטגוריה:החזית המערבית במלחמת העולם הראשונה: אישים
קטגוריה:מסדר האמבט: אבירים וגבירות הצלב הגדול
קטגוריה:מסדר כוכב הודו: אבירים מפקדים גבוהים
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:ברונים בריטים
קטגוריה:מלחמות הבורים: אישים
קטגוריה:המלחמה המהדית: אישים
קטגוריה:מפקדי גייסות בצבא בריטניה במלחמת העולם הראשונה
קטגוריה:מפקדי ארמיות בצבא בריטניה במלחמת העולם הראשונה
קטגוריה:בוגרי המכללה הצבאית המלכותית בסנדהרסט
קטגוריה:מפקדי צבא הודו הבריטית
קטגוריה:בריטים שנולדו ב-1864
קטגוריה:בריטים שנפטרו ב-1925
היחידה (סדרת טלוויזיה)

היחידה (באנגלית: The Unit) היא סדרת טלוויזיה אמריקאית מסוגת פעולה ששודרה ברשת CBS למשך ארבע עונות מ-7 במאי 2006 ועד ל-10 במאי 2009. הסדרה עסקה ביחידה הצבאית החשאית כוח דלתא, הממודלת לפי יחידת המבצעים המיוחדים של צבא ארצות הברית, במתכונת החיים האמיתיים שלה, בחייהם האישיים של חברי הצוות ובמשימותיהם מחוץ לארצות הברית, בנוסף הקריירה שלהם בביתם, המשפחה והרעיות.

הסדרה זכתה בפרס NAACP Image לשנת 2008 עבור השחקנית הטובה ביותר בסדרת דרמה (רג'ינה טיילור).

== קישורים חיצוניים ==
* 

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות פעולה אמריקאיות
קטגוריה:CBS: תוכניות וסדרות
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בלוס אנג'לס
הקונסרבטוריון של פראג

הקונסרבטוריון של פראג בעיר העתיקה של פראג
הקונסרבטוריון של פראג (בצ'כית: Pražská konzervatoř) הוא בית ספר בפראג, המוקדש להוראת אמנויות המוזיקה והמשחק בתיאטרון.

== הוראה ==
הקונסרבטוריון של פראג מציע לימודי נגינה בכלי מיתר, כלי נשיפה, פסנתר ועוגב, וכן אקורדיון וגיטרה, כמו גם שירה, הלחנה, ניצוח ומשחק. הלימודים נמשכים 6 שנים. בתוכנית הלימודים התמחות במקצועות תאורטיים, לימודי שפה והשכלה כללית. הקונסרבטוריון מקיים תזמורת סימפונית ותזמורת קאמרית משלו, כמה הרכבים קאמריים ולהקת תיאטרון. מדי שנה מקיים המוסד כ-250 קונצרטים ו-40 מופעי תיאטרון.

בשנת הלימודים 2005/06 למדו בקונסרבטוריון כ-550 תלמידים צ'כים ו-40 תלמידים זרים.

== היסטוריה ==
את הקונסרבטוריון של פראג ייסדו בשנת 1808 אריסטוקרטים ותושבים מקומיים. הלימודים החלו בשנת 1811, לאחר דחייה שגרמו מלחמות נפוליאון. בדז'יך דיויש ובר מונה למנהל הראשון של בית הספר.

בשנת 1891 הצטרף אנטונין דבוז'אק לסגל המורים כראש מחלקת ההלחנה. הוא היה מנהל בית הספר בין 1901 ל-1904. בין תלמידיו של דבוז'אק המלחינים יוזף סוק (בהמשך מנהל הקונסרבטוריון), רודולף פרימל, אוסקר נדבאל ופרנץ להאר.

רשימת הפרופסורים שלימדו בבית הספר כוללת גם את הפסנתרן וילם קורץ, בהמשך מנהל בית הספר.

עם הקמת צ'כוסלובקיה בשנת 1918, נוספו לבית הספר מחלקות דרמה ובלט. בין בוגרי הקונסרבטוריון קארל אנצ'רל, רפאל שכטר, ייז'י בלוהלאווק, יאן קובליק ורפאל קובליק, בוהוסלב מרטינו, יאן טאליך.

== קישורים חיצוניים ==

* 

פראג
קטגוריה:פראג: תרבות
קטגוריה:צ'כיה: חינוך
STS-86

STS-86 הייתה משימתה ה-20 של מעבורת החלל אטלנטיס, משימת המעבורות התשיעית במסגרת תוכנית מיר ומעבורות החלל ומשימת העגינה השביעית במיר. 

==צוות==
* מפקד המשימה - ג'ים ות'רבי
* טייס - מייקל בלומפילד
* מומחה משימה 1 - ולדימיר טיטוב (סוכנות החלל הרוסית)
* מומחה משימה 2 - סקוט פרזינסקי
* מומחה משימה 3 - ז'ן-לו קרטיין (סוכנות החלל הצרפתית)
* מומחה משימה 4 - וונדי לורנס (סוכנות החלל הצרפתית)
* מומחה משימה 5 - דייוויד וולף (בהמראה - נשאר במיר) / מייקל פול (בנחיתה - חזר ממיר)

בתכנון המשימה המקורי יועדה וונדי לורנס להחליף את מייקל פואייל ולהישאר בתחנה, אך מפני חששות שנגעו לגודל חליפת החלל הרוסית מסוג אורלן שתוכננה לה, היא הוחלפה על ידי הגיבוי שלה - דייוויד וולף.

==נתוני משימה==
המשימה שוגרה ב-26 בספטמבר 1997 מ-LC-39A ממרכז החלל קנדי ונחתה ב-6 באוקטובר 1997 גם כן במרכז קנדי. המעבורת נשאה עימה אל התחנה אספקה ואת האסטרונאוט דייוויד וולף, שהחליף את האסטרונאוט מייקל פואול, שחזר לכדור הארץ על גבי המעבורת לאחר שהייה בת 5 חודשים במיר. במהלך המשימה בוצעה הליכת חלל אחת, שהייתה הליכת החלל המשותפת הראשונה לאסטרונאוט וקוסמונאוט מחוץ למעבורת חלל, במהלכה הורכב כיסוי ללוח הסולארי של יחידת העגינה של התחנה.

ב-27 בספטמבר המעבורת התחברה לתחנת החלל מיר. החל תהליך בהעברת אספקה וביצוע ניסויים. ב-1 באוקטובר בוצע פעילות חוץ רכבית שנמשכה כ-5 שעות. 

בוצעו פעילויות לגילוי מקום דליפת אוויר במודול "ספקטר" הפגוע. ניסיונות אלו לא הביאו תוצאות.

נחיתה המעברות בוצע ב-6 באוקטובר במסלול נחיתה מס' 15 במרכז החלל קנדי. עם נחיתתה מהמשימה הועברה המעבורת אטלנטיס לשיפוץ ושדרוג, במהלכם שודרג בין היתר תא הטייס של המעבורת והוסב ל"קוקפיט זכוכית".

==ראו גם==
* תוכנית מיר ומעבורות החלל
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-86.html סיכום המשימה באתר נאס"א]
* [http://www.spacefacts.de/mission/english/sts-86.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_087_STS-086_Press_Kit.pdf דיווח לעיתונות]
* [https://space.nss.org/space-shuttle-flight-87-sts-86-post-flight-presentation-video/ סרטון על המשימה]

STS-087
קטגוריה:1997 בארצות הברית
1280°c

1280°c (אלף מאתים ושמונים מעלות צלזיוס) הוא כתב עת ישראלי לאמנות ואומנות היוצא לאור פעמיים בשנה בהוצאת אגודת אמני קרמיקה בישראל. שם כתב העת מתייחס לאחת הטמפרטורות הגבוהות ביותר של שריפת כלים בתנור קרמי. כתב העת מתרכז בקדרות, עיצוב קרמי ובתרבות חומרית ומכיל תיעוד של הנעשה בתחום הקרמיקה בישראל ומחוץ לה. כתב העת נוסד בשנת 2001. העורכת הראשונה של כתב העת 1280°c הייתה שרה הקרט אשר ערכה אותו ברציפות עד גיליון מספר 9 (אביב 2004). המערכת אשר ייסדה את כתב העת ולוותה אותו עד 2005 כללה את אמנית הקרמיקה רוית לצר, האוצרת תרצה ילון קולטון, האמנית טליה טוקטלי ושלומית באומן אשר כיהנה כמנהלת אגודת אמני הקרמיקה באותה תקופה. בין 2007-2005 ערכו את כתב העת עורכים אורחים ביניהם: הצורפת עינת לידר (גיליו 10 בנושא עיצוב עכשווי), אמנית הקרמיקה אסתר בק (גיליון 14 בנושא אוספי קרמיקה) והקדרית אתי גורן (גיליון 12 בנושא טכנולוגיה של הקרמיקה). בין השנים 2008-2007 ערכה את כתב העת האוצרת מוניקה לביא (גיליונות 18-15). החל משנת 2009 עורכת את העיתון האמנית טליה טוקטלי. 

==קישורים חיצוניים==
* [https://artsinisrael.org/1280c/ 1280°c] באתר עמותת אמנים יוצרים בישראל

קטגוריה:ישראל: כתבי עת לאמנות
קטגוריה:קרמיקה ישראלית
STS-89

STS-89 הייתה משימתה ה-12 של מעבורת החלל אנדוור, משימת המעבורות העשירית במסגרת תוכנית מיר ומעבורות החלל ומשימת העגינה השמינית במיר. המשימה שוגרה ב-23 בינואר 1998 מ-LC-39A ממרכז החלל קנדי ונחתה ב-31 בינואר 1998 גם כן במרכז קנדי. המעבורת נשאה עימה אל התחנה אספקה ואת האסטרונאוט אנדרו תומאס, שהחליף את האסטרונאוט דייוויד וולף, שחזר לכדור הארץ על גבי המעבורת לאחר שהייה בת 4 חודשים במיר. 

==צוות==
* מפקד המשימה - טרנס וילקאט
* טייס - ג'ו אדוארדס
* מומחה משימה 1 - ג'יימס ריילי
* מומחה משימה 2 - מייקל אנדרסון
* מומחה משימה 3 - בוני דנבאר
* מומחה משימה 4 - סליז'אן שריפוב (סוכנות החלל הרוסית)
* מומחה משימה 5 - אנדרו תומאס (בהמראה - נשאר במיר) / דייוויד וולף (בנחיתה - חזר ממיר)

==תיאור המשימה==
המשימה שוגרה ב-23 בינואר 1998 מ-LC-39A ממרכז החלל קנדי. ב-24 בינואר המעבורת עגנה בתחנת החלל מיר בה שהה צוות של מספר אנשים. המעבורת הביאה איתה אספקה חדשה ואנדרו תומאס, שהחליף את האסטרונאוט דייוויד וולף ששהה בתחנת החלל כבר כ-4 חודשים. בנוסף לכך היו מתוכננים מספר ניסויים בתחום חקר חוסר כבידה, ניווט לוויינית, ביולוגיה ותחומים נוספים.

לאחר סיום תוכנית ניסויים והעברת הציוד מעבורת התנתקה מתחנת החלל ונחתה במסלול נחיתה מס' 15 במרכז החלל קנדי.

==ראו גם==
* תוכנית מיר ומעבורות החלל
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-89.html סיכום המשימה באתר נאס"א]
* [http://www.spacefacts.de/mission/english/sts-89.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_089_STS-089_Press_Kit.pdf דיווח לעיתונות]
* [https://www.youtube.com/watch?v=PVRK_2Ap10U סרטון על המשימה]

STS-089
קטגוריה:1998 בארצות הברית
המנון הפועל

סמל "הפועל" 
דגל אדום
המנון הפועל הוא המנון אשר חובר על ידי המשורר עמנואל הרוסי לאיגוד הספורט "הפועל" אשר הוקם במסגרת ההסתדרות הכללית. הולחן על ידי מרדכי זעירא.

"המנון הפועל" הוא שיר מחורז הכולל כשלושה בתים. נושאי השיר הם מחאת העובדים ומִרדם ברוח משנות ההוגים הסוציאליסטים והקומוניסטים, ממחצית המאה ה-19 ובמאה ה-20. השיר מצטט ססמאות ארגונים שהוקמו ברוח המניפסט הקומוניסטי: „לָנוּ עוֹד טֶרֶם בַּיִת וָכֶרֶם / הַסּוֹצְיוֹטֶרְן זֶה כָּל הָרְכוּשׁ". ובהקשרו של מאבק מעמד הפועלים ומלחמת המעמדות, מאזכר המשורר שלוש פעמים את ה„מַּקֶּבֶת” - כלי עבודה כבד ששימש גם בקרבות ומערכות צבאיות, וארבע פעמים את אש ה„לֶהָבָה”, המרמזת הן לעוצמת כוחות הנפש והן לאפשרויות ההרס הטמונה במאבק מעמד הפועלים, ואת הדגל האדום, דגלם של תנועות וארגוני הפועלים ברחבי העולם.

על פי עדותה המוזיקולוגית רותי פריד, לשעבר מנהלת ארכיון הצליל (הפונותיקה) בספריה הלאומית: "את הפזמון בלבד (להבה עלי להבה) נהגנו לשיר, בתנועת "השומר הצעיר" של שנות ה-50, כהמשך רצוף לשיר "על בריקדות"." שורתו הראשונה של הפזמון היא „לֶהָבָה – עֲלִי לֶהָבָה, עֲלִי לֶהָבָה!”, והשורה האחרונה מכריזה: „כָּמוֹךְ, כָּמוֹנוּ – דִּגְלֵנוּ אָדֹם אָדֹם.”

== הערות שוליים ==

קטגוריה:המנונים עבריים
קטגוריה:תנועת העבודה
*1
STS-91

STS-91 הייתה משימתה ה-24 של מעבורת החלל דיסקברי, משימת המעבורות העשירית והאחרונה במסגרת תוכנית מיר ומעבורות החלל ומשימת העגינה השמינית והאחרונה במיר. המשימה שוגרה ב-2 ביוני 1998 מ-LC-39A ממרכז החלל קנדי ונחתה ב-12 ביוני 1998 גם כן במרכז קנדי. המעבורת נשאה עימה אל התחנה אספקה, והחזירה לכדור הארץ את האסטרונאוט אנדרו תומאס, שסיים שהייה בת כ-5 חודשים בתחנה. כמו כן הוחזרו לכדור הארץ כל הניסויים שבוצעו במיר על ידי האסטרונאוטים הקודמים ששהו בה.

==צוות==
* מפקד המשימה - צ'ארלס פרקורט
* טייס - דומיניק גורי
* מומחה משימה 1 - וונדי לורנס
* מומחה משימה 2 - פרנקלין צ'אנג-דיאז
* מומחה משימה 3 - ג'נט לין קבנדי
* מומחה משימה 4 - ואלרי ריומין (סוכנות החלל הרוסית)
* מומחה משימה 5 - אנדרו תומאס (בנחיתה - חזר ממיר)

==תיאור המשימה==
המעבורת שוגרה ב-2 ביוני וב-4 ביוני היא התחברה לתחנת החלל מיר. בהמשך הועבר לתחנת החלל אספקה וציוד להמשך ניסויים. ב-8 ביוני מעברות התנתקה מתחנת החלל כאשר על סיפונה אנדרו תומאס לאחר כ-130 ימים בחלל.

במהלך המשימה בוצעו מספר ניסויים לרבות בדיקה אמצעי קצה רובוטי חדש, מרכיבים אלקטרוניים ותוכנה חדשה וניסויים בתחום גידול גבישים. בין היתר בוצע ניסוי בתחום חקר חלקיקים שהוצע על ידי סמואל טינג.

בזמן שמעבורת החלל הייתה בקרבת תחנת החלל ממודול פגום שלה "ספקטרום" בוצע שחרור גז בתקווה שצוות המעבורת יצליח לזהות מקום הדליפה. ניסיון זה נכשל. 

מעבורת נחתה ב-12 ביוני במסלול נחיתה מס' 15 במרכז החלל קנדי.

==ראו גם==
* תוכנית מיר ומעבורות החלל
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-91.html סיכום המשימה באתר נאס"א]
* [http://www.spacefacts.de/mission/english/sts-91.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_091_STS-091_Press_Kit.pdf דיווח לעיתונות]
* [https://www.youtube.com/watch?v=q5qyOWv0fHk סרטון על המשימה]

STS-091
קטגוריה:1998 בארצות הברית
STS-74

STS-74 הייתה משימה של מעבורת החלל אטלנטיס אל תחנת החלל מיר. הייתה זו המשימה הרביעית במסגרת תוכנית מיר ומעבורות החלל המשותפת לארצות הברית ורוסיה, ובוצעה בה העגינה השנייה של מעבורת חלל במיר. המשימה שוגרה ב-12 בנובמבר 1995 מ-LC-39A ממרכז החלל קנדי ונחתה חזרה במרכז קנדי ב-20 בנובמבר. המשימה נשאה את יחידת העגינה של תחנת החלל מיר, שנבנתה על ידי רוסיה, לתחנה, יחד עם זוג לוחות סולאריים, והייתה השנייה מבין סדרה של 7 משימות רצופות של האטלנטיס אל מיר.

במהלך 3 ימי העגינה העבירו צוותי התחנה והמעבורת אספקה מן המעבורת אל התחנה, והעבירו ציוד לא דרוש וניסויים מן התחנה אל המעבורת, לחזרה לכדור הארץ. כמו כן חוברה יחידת העגינה אל היחידה "קריסטל" לשימוש במשימות העגינה הבאות.

==צוות==
* מפקד: קנת קמרון
* טייס: ג'יימס הולסל
* מומחה משימה 1: כריס הדפילד (סוכנות החלל הקנדית)
* מומחה משימה 2: ג'רי רוס
* מומחה משימה 3: ויליאם מקארתור

כריס הדפילד הוא האסטרונאוט הקנדי היחיד שביקר בתחנת החלל מיר.

==נתוני משימה==
* מסה:
** בשיגור: 112,358 ק"ג
** בנחיתה: 92,701 ק"ג
** מטען: 6,134 ק"ג
* פריגיאה: 391 ק"מ
* אפוגיאה: 396 ק"מ
* נטיית מסלול: 51.6°
* זמן הקפה: 92.4 דקות

===משימת עגינה שנייה למיר===
* עגינה: 15 בנובמבר 1995, 06:27:38 UTC
* עזיבה: 18 בנובמבר 1995, 08:15:44 UTC
* משך: 3 ימים, שעה, 48 דקות ו-6 שניות

==ראו גם==
* תוכנית מיר ומעבורות החלל
* משימות מעבורות החלל

==קישורים חיצוניים==

* [https://www.nasa.gov/mission/sts-74/ המשימה באתר נאס"א]
* [http://www.spacefacts.de/mission/english/sts-74.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_073_STS-074_Press_Kit.pdf דיווח לעיתונות]
* [https://www.youtube.com/watch?v=uA481VS_AeI סרטון על המשימה]

STS-074
קטגוריה:1995 בארצות הברית
צלופן

אריזות נייר עטיפה מצלופן
נייר צלופן הוא משטח דק ושקוף של חומר העשוי מתאית מחודשת של עצים או פלסטיק. הצלופן שימש לעטיפת מזון עקב אטימותו כך שמנע מעבר לחות, חיידקים, שמן ואוויר. וכך המוצר שעטוף בתוכו שומר על טריותו. בנוסף בעת גילויו זה היה המוצר השקוף היחידי (עד להמצאת הפלסטיק) כך שאפשר לראות את המוצר מבעד לעטיפתו ללא הצורך בפתיחת האריזה.

==גילוי וייצור==
הצלופן נוצר לראשונה ב-1908 על ידי כימאי שווייצרי בשם ז'אק בראנדנברגר בזמן שעבד בחברת Blanchisserie et Teinturerie de Thaon. את הרעיון הוא פיתח בשנת 1900, אולם רק בשנת 1908 הוא הצליח לייצר את הצלופן הראשון על ידי מכשיר שאיפשר לייצור משטח שקוף של תאית. הוא פרסם את תגליתו ורשם עליו פטנט בשם הצלופן בשנת 1917. זה היה גם שם החברה שהוא הקים על מנת לייצר את הצלופן בשני מפעלים שונים באזור פריז. מקור השם של הפטנט שהפך לשמו של המוצר נוצר מהלחם של שתי מילים cellulose (תאית) ו-diaphane (שקוף-למחצה).

תהליך הייצור בנוי משבלונה שבו פתח צר שדרכו מעבירים זהורית בתוך אמבטיית חומצה אשר הופך זהורית לתאית בצורה של הסרט בעובי של הפתח שבשבלונה. בתהליך דומה עם שבלונה בה יש חורים, ניתן לייצר סיבים סינתטיים של זהורית.

ייצור הצלופן שהחל בשנות ה-20 נמשך עד היום.

==שימושים==
הצלופן שימש במקור כדי לאטום צנצנות של ריבה. בשימוש לאטימה היו מרטיבים את הצלופן כך שהוא היה מתייבש ומתהדק על פתח הצנצנת.
נייר צלופן משמש גם לאריזות ססגוניות. צלופן צבעוני או שקוף עוטף כמות ניכרת מהמתנות והחבילות שאנו מקבלים ונותנים. בעונת החגים הצלופן מככב בכל חנות או קיוסק אשר מציעים חבילות וסלסלות שי לחג.

החל משנות ה-80 החליף את הצלופן הפוליפרופילן בשימושים רבים מפני שייצורו זול יותר. אולם עד היום הצלופן משמש בעיקר לאריזות.

==קישורים חיצוניים==

* 

==הערות שוליים==

קטגוריה:פולימרים
קטגוריה:שווייץ: המצאות
קטגוריה:חומרי אריזה
פסטיבל האור בירושלים

פסטיבל האור בירושלים הוא אירוע שנתי הנערך בעיר העתיקה בירושלים במשך שבוע אחד בחודש יוני, החל משמונה בערב ועד חצות. הפסטיבל נערך מדי שנה מאז שנת 2009. הפסטיבל הוא יוזמה של הרשות לפיתוח ירושלים בשיתוף המשרד לירושלים והתפוצות, משרד התיירות, עיריית ירושלים, והוא מנוהל ומופק על ידי החברה העירונית אריאל. את הפסטיבל הגה אדוארדו הובשר אשר גם ניהל אמנותית את הפסטיבל בין השנים 2009 ו-2016. הכניסה לפסטיבל היא חופשית, אך במהלכו מתקיימים גם סיורים בתשלום. 

בפסטיבל מוצגים מיצגי אור של אמנים שונים מישראל ומן העולם המשתמשים באור על מנת ליצור פסלים, מיצבים ועבודות אמנות. המיצגים השונים ממוקמים לאורך מסלולים השוכנים בעיר העתיקה ובסביבותיה, המסומנים בחבלי אור בצבעים שונים. הפסטיבל כולל גם אירועים פתוחים לקהל ואירועים בתשלום, והוא מושך למעלה מ-300,000 מבקרים מדי שנה.
בין האתרים הנכללים בפסטיבל הם שער יפו, שער שכם, בית כנסת החורבה, שער ציון והרובע היהודי.

בשער יפו ממקמים בכל שנה יצירות ענק ובהן כיפה ענקית (ב-2012) וארמון (ב-2014).
הכיפה ליד [[שער יפו בפסטיבל האור בשנת 2012]]

== גלריה ==
<gallery widths="130px" heights="130px" perrow="5"> 
Fastivalhaorface.JPG|מיצג פני ירושלים 
Hahurbafastival.JPG|מיצג ליד החורבה 
Fastivalhaor.JPG|
המזרקה במוריסטן.JPG|מזרקת המוריסטן
Fastivalhaor2014.JPG|שער שכם בפסטיבל ב-2014
</gallery>

==ראו גם==
* פסטיבל האורות (ברלין)

==קישורים חיצוניים ==

* 
* [https://www.flickr.com/photos/zachievenor/sets/72157654389790716 פסטיבל האור בירושלים 2015], תמונות בפליקר

אור, פסטיבל ירושלים
קטגוריה:העיר העתיקה
קטגוריה:אירועים בחודש יוני
טגרה

NVIDIA Tegra T20 (טגרה 2) משמאל ו־NVIDIA Tegra T30 (טגרה 3) מימין
טגרה (Tegra) הוא שמה של סדרת רכיבי מערכת על שבב של חברת NVIDIA. השבבים מבוססים על ליבות ARM ועל המעבד הגרפי GeForce של החברה. הם מיועדים לשימוש במערכות כגון טלפונים חכמים וטאבלטים.

== סדרות ==
=== Tegra 2 ===
Nvidia Tegra 2 T20
Tegra 2 היא סדרת שבבים הכוללים שתי ליבות ARM A9 ועובדות בקצב שעון של 1-1.2GHz.

=== Tegra 3 ===
Tegra 3 (Kal-El) היא סדרה של שבבים הכוללים ארבע ליבות ARM A9 רגילות וליבה חמישית אטית יותר. הליבה האיטית אמורה לאפשר עבודה חסכנית כאשר אין צורך בכל ארבע הליבות.

== קישורים חיצוניים ==

* [http://www.nvidia.com/object/tegra-superchip.html מעבדי Tegra 2 ו־Tegra 3] - באתר חברת NVIDIA

קטגוריה:מערכת על שבב
קטגוריה:מוצרי Nvidia